
Text rozhodnutia
Súd: Krajský súd Banská Bystrica Spisová značka: 13Co/730/2014 Identifikačné číslo súdneho spisu: 6413208253 Dátum vydania rozhodnutia: 09. 03. 2015 Meno a priezvisko sudcu, VSÚ: JUDr. Ferdinand Zimmermann ECLI: ECLI:SK:KSBB:2015:6413208253.2 Opravné uznesenie Krajský súd v Banskej Bystrici v právnej veci navrhovateľa: Všeobecná zdravotná poisťovňa, a. s., so sídlom Bratislava, Mamateyova 17, IČO: 35 937 874, proti odporkyni: B. N., nar. XX. XX. XXXX, bytom X. Y. XXX, o návrhu na zaplatenie 1 093,85 € s prísl., na odvolanie odporkyne zo dňa 07. 05. 2014 proti rozsudku Okresného súdu Žiar nad Hronom č. k. 10C/3/2014-42 zo dňa 26. 03. 2014, takto r o z h o d o l : Opravuje výrok uznesenia Krajského súdu v Banskej Bystrici č .k. 13Co/730/2014-52 zo dňa 09. 10. 2014, ktorý správne znie: Odvolanie odporkyne odmieta. o d ô v o d n e n i e : Podľa ust. § 164 OSP súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Priamo z kontextu prvej vety ust. § 164 plynie, že vo všetkých prípadoch, keď ide o pochybenie celkom zrejmé, ku ktorému došlo zjavným a okamžitým zlyhaním buď v duševnej alebo mechanickej činnosti osoby, za ktorej účasti došlo k vyhláseniu alebo vyhotoveniu rozsudku, a ktoré sú pre každého ľahko rozpoznateľné, súd tieto pochybenia kedykoľvek opraví. Zjavnosť týchto nesprávností vyplýva najmä z rozporu medzi zápisnicou o konaní, pri ktorom bol rozsudok vyhlásený a znením jeho písomného vyhotovenia, alebo medzi písomným znením výroku rozsudku a jeho odôvodnením, ako aj z vád čisto technického rázu, t. j. z preklepu v písomnom vyhotovení rozsudku, prípadne z iných súvislostí. Nezáleží na tom, či k nesprávnosti došlo z podnetu niektorého účastníka. Vo výroku uznesenia bolo omylom uvedené: „Rozsudok okresného súdu potvrdzuje.“, hoci je zrejmé, z odôvodnenia uznesenia, že ide o odmietnutie odvolania, ktoré bolo podané niekým, kto na odvolanie nie je oprávnený. Odvolací súd preto rozhodol tak ako znie enunciát tohto uznesenia. O veci senát odvolacieho súdu rozhodol pomerom hlasov členov senátu 3 : 0. Poučenie: Proti tomuto uzneseniu odvolanie nie je prípustné.

